Урыстәыла атәылауаҩ даанкылоуп Аҟәа анаркотикқәа рацәаны иахьалаирҵәоз азы
© Sputnik / Табылды КадырбековРуки в наручниках.
© Sputnik / Табылды Кадырбеков/
Ашьаус хацыркуп, ашьаусҭҵаара мҩаԥнагоит Аҟәа аҩнуҵҟатәи аусқәа русбарҭа ашьаусԥшааратә хәҭа.
АҞӘА, рашәара 9 - Sputnik. Краснодартәи атәылаҿацә анхаҩы Сергеи Суриадныи даанкылоуп Аҟәа анаркотикқәа рацәаны иалаирҵәоит ҳәа гәҩарас дҟаҵаны.
Иара идырбалеит амефедрон згәылаз 60 еилаҳәара. Даҽа ԥшь-маӡа ҭыԥк ҟаиҵахьан Синоп.
Иаанкылоу иажәақәа рыла, Урыстәыла хаҵаки иареи еибадырын, уи аԥара урҳарц уҭахӡами ҳәа иеиҳәазаап. Иара дақәшаҳаҭхан, убас Аԥсны даанагеит. Ашьаусԥшаара адыррақәа рыла, Суриадныи амефедрон иҭиуан анаркоканал "Леила" ала.
Маӡаҭыԥцыԥхьаӡа ишьҭеиҵоз еилаҳәарак 600 мааҭ иаԥсан.
Суриадныи акыр ирацәаны анаркотик аахәара, аҵәахра, амҩангара, аҭира идырԥхьаӡалоит.